Publication: Magyar Közlöny
Issue: MK-2009-26 (Year: 2009, Number: 26)
Era: 2004-2010
Section: 
Paragraph Index: 2

2. § A Megállapodás hiteles magyar nyelvû szövege a következõ: „Megállapodás a Magyar Köztársaság Kormánya és a Jeruzsálemi Szent Sír Lovagrend között a Rend budapesti képviselete számára nyújtandó kiváltságokról, mentességekrõl és kedvezményekrõl A Kormány a Magyar Köztársaság Kormánya és a Jeruzsálemi Szent Sír Lovagrend (a továbbiakban: Szent Sír Rend) attól a céltól vezéreltetve, hogy a Szent Sír Rend évszázados magyarországi tevékenysége ismét helyreállítassék, meggyõzõdve arról, hogy a Rend keresztény hit alapján folytatott karitatív és emberbaráti tevékenysége a betegek, szegények, az elesettek, az árvák, a fogyatékosok, öregek, rászorult személyek, menekültek javát szolgálja, abból a célból, hogy elõsegítsék a kórházak és szociális tevékenységet folytató egyesületek támogatását Magyarországon, attól a szándéktól vezérelve, hogy ezen célok megvalósítása érdekében tevékenykedõ szervek és személyek a feladataik mind teljesebb, akadálytalan ellátásához szükséges kiváltságokban, mentességekben és kedvezményekben részesüljenek, a következõkben állapodtak meg:

Source: https://magyarkozlony.hu/hivatalos-lapok/d6938ec7aad29bf85e54a506e22f7bd3f23bb6e5/dokumentumok/fef0dd9570443d6f3c49ddbfb77003c8d7dc7b8f/letoltes